Tupolev Tu-214SR

Το Tupolev Tu-214SR () είναι αεροσκάφος αναμετάδοσης επικοινωνιών, το οποίο κατασκευάστηκε με βάση το επιβατικό Tu-214 και σχεδιάστηκε ειδικά για τις ανάγκες της Διοίκησης του Προέδρου της Ρωσίας ().
Σε αντίθεση με την επιβατική έκδοση, το Tu-214SR είναι εξοπλισμένο με σύστημα ηλεκτρονικών επικοινωνιών και αναμετάδοσης, ενισχυμένα συστήματα παροχής ενέργειας και πρόσθετες δεξαμενές καυσίμων, χάρη στα οποία η αυτονομία πτήσεως αυξήθηκε στα 10.000 χιλιόμετρα. Κατασκευάζεται από το 1996 στο εργοστάσιο «Σ.Π. Γκορμπούνοφ» της ΄Ενωσης Παραγωγής Αεροσκαφών Καζάν στην πόλη του Καζάν, Ταταρστάν.

Μέχρι και τον Ιούνιο του 2015, η Ρωσική Αεροπορία διέθετε 5 αεροσκάφη αυτόυ του τύπου.

 Ιδιαιτερότητες της τροποποίησης 
Εξωτερικά το αεροσκάφος διαφέρει από την επιβατική έκδοση λόγω της ύπαρξης του ραδιοθόλου στο πάνω μέρος της ατράκτου.
Τα αεροσκάφη αναμετάδοσης επικοινωνιών Tu-214SR κατασκευάζονται από μετατροπή του Tu-214 με την εγκατάσταση συγκροτημάτων ραδιοεπικοινωνιών. Το κυριότερο από αυτά είναι ο κόμβος αναμετάδοσης επικοινωνιών , που αναπτύχθηκε από το Επιστημονικό-Ερευνητικό Ινστιτούτο Ραδιοεπικοινωνιών Μόσχας (MNIIRS) .
Η ηλεκτροδότηση του αεροσκάφους έχει ενισχυθεί και έχουν προστεθεί τέσσερις γεννήτριες, καθώς το αεροσκάφος φέρει πληθώρα οργάνων και συστημάτων.

Το αεροσκάφος διαθέτει θέσεις για 72 άτομα, και επιπλέον συστήματα ηλεκτροδότησης, ενώ χειρίζεται από τετραμελές πλήρωμα (σε αντίθεση με το τριμελές του Tu-214). Η εμβέλεια πτήσης αυξήθηκε από 7.000 σε 10.000 χλμ. λόγω των πρόσθετων δεξαμενών καυσίμου.
Ο αριθμός των επιβατικών θέσεων με ζώνες ασφαλείας ανέρχεται σε 72, συμπεριλαμβανομένων θέσεων για εναλλασσόμενο πλήρωμα (στα πρώτα Tu-214SR υπήρχαν μόνο 61). Διαθέτει κινητήρες PS-90A.

 Ειδικός εξοπλισμός 
Το συγκρότημα ραδιοεπικοινωνιών του αεροσκάφους προσφέρει δορυφορική επικοινωνία με επίγειους σταθμούς και άλλα αεροσκάφη. Οι ρώσοι αξιωματούχοι χρησιμοποιούν μετάδωση μικροκυματικών και οπτικών σημάτων, οι οποία δύναται να λειτουργήσει μόνο μέσω οπτικής επαφής - για το οποίο απαιτείται δίκτυο επίγειων σταθμών, αεροσκαφών αναμετάδοσης επικοινωνιών και δορυφόρων.

Το Tu-214SR προορίζεται για πτήσεις σε βόρειες περιοχές, όπου είναι δύσκολη η χρήση δορυφόρων που βρίσκονται σε γεωστατική τροχιά. Τα ειδικά συγκροτήματα επικοινωνιών κατασκευάζονται από την Ένωση Παραγωγής Ομσκ «Α.Σ. Πόποφ» στο Ομσκ.

Η εσωτερική διαρρύθμιση του αεροσκάφους έχει διαφορές σε σύγκριση με την επιβατική έκδοση. Αντί για συνηθισμένες σειρές θέσεων υπάρχουν συνεχόμενες πόρτες και χωρίσματα. Πίσω από το πιλοτήριο βρίσκεται lounge για 12 άτομα του προσωπικού ασφαλείας. Ακολουθούν τρεις απομονωμένα τμήματα για τον επικεφαλή του συγκροτήματος ειδικών επικοινωνιών και λοιπό προσωπικό. Πίσω από αυτά βρίσκονται δύο καμπίνες για την ονομαζόμενη «προκεχωρημένη ομάδα» και δημοσιογράφους.

 Υπερησιακή ιστορία 
Η πρώτη πτήση του Tu-214SR με ουριαίο αριθμό RA-64515 πραγματοποιήθηκε στις 27 Απριλίου 2008. Στις 10 Δεκεμβρίου του ίδιου έτους πέταξε το δεύτερο αεροσκάφος (RA-64516), και την 1 Ιουνίου 2009 δύο αεροσκάφη παραδόθηκαν στη Διοίκηση του Προέδρου της Ρωσικής Ομοσπονδίας.

Τα νέα Tu-214SR αντικατέστησαν τα τρία αεροσκάφη αναμετάδοσης επικοινωνιών που βασίζονταν στα Ilyushin IL-18, τα οποία χρησιμοποιούνταν από το Ειδικό Αεροπορικό Απόσπασμα για πάνω από 40 χρόνια.

Το κόστος παραγωγής τριών αεροσκαφών του τύπου υπολογίζεται στα 130 εκατομμύρια ευρώ.

 Χρήστες 
25x25px Ρωσική Πολεμική Αεροπορία (Ειδικό Αεροπορικό Απόσπασμα «Ρωσία» - "Rossiya"): 4 Tu-214SR

 Εξωτερικοί σύνδεσμοι 

 Αεροσκάφος-αναμεταδότης Tu-214SR: τεχνικά χαρακτηριστικά – RIA Novosti, Ιαν. 2012 (στα Ρώσικα)
 Tu-214SR, the Russian 'Doomsday Plane' – Sputnik, Μάρτιος 2015 (στα Αγγλικά)

 Παραπομπές 


Κατηγορία:Αεροσκάφη Tupolev